Arendal Næringsforening ble etablert i 2005 med formål om å fremme næringslivets interesser i Arendalsregionen og drifte å Arendal Handelskammer.
I august 2004 ble det nedsatt en arbeidsgruppe med representanter fra Arendal Handelskammer, Håndverkerforeningen, Handelstanden og Agderparken Næringsforening som fikk i oppdrag å utarbeide forslag til etablering av en felles næringsforening.
Arendal Næringsforening har to ansatte, Morten V. Haakstad, som arbeider som daglig leder i 80% stilling. Haakstad var tidligere administrerende direktør ved Windy Boat, og kjenner det lokale næringslivet svært godt. Torunn Nerdalen Tinghaug har vært ansatt som konsulent hos oss fra 1. mars 2014 i 60% stilling. Hun kommer fra en stilling som journalist i Åmliavisa. Hanne Lill Narten, ansatt i Asplan Viak, bistår dessuten foreningen med oppgaver for Arendal Handelskammer, som blant annet utsteder carneter og opprinnelsesbevis til lokale virksomheter.